# Ben-Hur (film, 1925)

| Ben-Hur |
| --- |
| kino-poster |
| Režija | Charles Brabin (uncredited) Fred Niblo |
| Producent | Louis B. Mayer |
| Scenario | June Mathis (adaptacija) Carey Wilson (scenario) Bess Meredyth (scenario) Katharine Hilliker (međutitlovi) H.H. Caldwell (međutitlovi) |
| Predložak | *Ben-Hur: A Tale of the Christ*; autor: Lew Wallace |
| Uloge | Ramón Novarro Francis X. Bushman May McAvoy Betty Bronson |
| Muzika | William Axt David Mendoza |
| Fotografija | Clyde De Vinna René Guissart Percy Hilburn Karl Struss Glenn Kershner |
| Montaža | Lloyd Nosler |
| Distribucija | Metro-Goldwyn-Mayer |
| Premijera | 30. decembra 1925 (1925-12-30) |
| Trajanje | 143 min. |
| Zemlja |  Sjedinjene Države |
| Jezik | nijemi engleski međutitlovi |
| Budžet | 3,967.000 $ |
| Bruto prihod | 10,738.000 $ |

Ben-Hur je američki crno-bijeli nijemi historijski film snimljen 1925. godine u režiji Freda Nibloa. Predstavlja adaptaciju istoimenog romana američkog književnika Lewa Wallacea. Naslovni protagonist, čiji lik tumači Ramon Novarro, je jevrejski princ i bogati trgovac u Palestini u prvoj polovici 1. vijeka, koga njegov dotada najbolji prijatelj, rimski oficir Mesala, lažno optuži za pobunu i pošalje kao roba na galiju. Radnja prati kako Ben-Hur sticajem okolnosti spasi rimskog admirala, te se vraća u domovinu gdje će se sresti sa Isusom. Temeljen na tada (i danas) najpopularnijem djelu američke književnosti, *Ben-Hur* se počeo snimati nakon mukotrpnih pregovora o prodaji autorskih prava. Snimanje je potrajalo dvije godine, započelo u Rimu, a završilo u Los Angelesu, te bilo obilježeno nizom problema zahvaljujući kojima je budžet porastao na astronomskih 4 miliona dolara, što ga čini najskupljim nijemim filmom u historiji. Zbog toga je studio MGM usprkos velike gledanosti na njemu izgubio novac, te profit dobio tek nakon što je 1930. godine izdana zvučna verzija sa nadosnimljenom muzikom. *Ben-Hur* se smatrao jednim od najprestižnijih projekata Hollywooda 1920-ih, te se odlikuje raskošnim i spektakularnim scenama, te uživa status jednog od klasika nijemog filma.

## Uloge

|  |  |  |
| --- | --- | --- |
| * Ramon Novarro ... Judah Ben-Hur
* Francis X. Bushman ... Messala
* May McAvoy ... Esther
* Betty Bronson ... Mary
* Kathleen Key ... Tirzah
* Carmel Myers ... Iras
* Nigel De Brulier ... Simonides
* Mitchell Lewis ... Sheik Ilderim
* Leo White ... Sanballat
* Frank Currier ... Quintus Arrius
* Charles Belcher ... Balthazar
* Dale Fuller ... Amrah
* Winter Hall ... Joseph
 | Statisti u sceni utrke dvokolica* Reginald Barker
* John Barrymore
* Lionel Barrymore
* Clarence Brown
* Joan Crawford
* Marion Davies
* Douglas Fairbanks
* George Fitzmaurice
* Sidney Franklin
* John Gilbert
 | * Dorothy Gish
* Lillian Gish
* Samuel Goldwyn
* Sid Grauman
* Rupert Julian
* Henry King
* Harold Lloyd
* Colleen Moore
* Mary Pickford
 |

## Izvori

Napomene
## Vanjske veze

* *Ben-Hur* na sajtu IMDb
* *Ben-Hur* na Rotten Tomatoes-u (`en`)
* Getting It Right the Second Time — an comparative analysis of the novel, the 1925 film, and the 1959 film, at BrightLightsFilm.com
* A detailed article about the background of the movie Arhivirano 2009-05-05 na Wayback Machine-u